
PËR DISA NDRYSHIME NË VENDIMIN NR.1140, DATË 30.7.2008 TË KËSHILLIT TË MINISTRAVE “PËR MIRATIMIN E STRATEGJISË NDËRSEKTORIALE TË LUFTËS KUNDËR KRIMIT TË ORGANIZUAR, TRAFIQEVE DHE TERRORIZMIT”
 
Në mbështetje të nenit 100 të Kushtetutës, me propozimin e  Ministrit të Brendshëm, Këshilli i Ministrave 
 
VENDOSI:
 
Në “Strategjinë ndërsektoriale të luftës kundër krimit të organizuar, trafiqeve dhe terrorizimi”, që i bashkëlidhet vendimit nr.1140, datë 30.7.2008 të Këshillit të Ministrave, bëhen këto ndryshime: 
1. Në kreun II, paragrafi “- Ligji nr.9284, datë 30.9.2004 “Për parandalimin dhe goditjen e krimit të organizuar”, ndryshohet dhe zëvendësohet me “- Ligji nr.10 192, datë 3.12.2009 “Për parandalimin dhe goditjen e krimit të organizuar dhe trafikimit, nëpërmjet masave parandaluese kundër pasurisë”; 
2. Në kreun II, paragrafi “- Ligji nr.8610, datë 17.5.2000 “Për parandalimin e pastrimit të parave”, i ndryshuar me ligjin nr.9804, datë 19.6.2003”, ndryshohet dhe zëvendësohet me “- Ligji nr.9917, datë 19.5.2008 “Për parandalimin e pastrimit të parave dhe financimit të terrorizmit”; 
3. Paragrafi i dytë, i nënndarjes VI.2, “Monitorimi”, të kreut VI,  ndryshohet, si më poshtë vijon:  
“Për monitorimin e kësaj strategjie dhe për bashkërendimin e veprimtarive  të institucioneve të parashikuara në këtë strategji ngrihet Komiteti Ndërinstitucional për Masat Kundër Krimit të Organizuar, Trafiqeve dhe Terrorizmit.   Ky komitet kryesohet nga Kryeministri  dhe ka në përbërje Ministrin e Brendshëm, Ministrin e Punëve të Jashtme, Ministrin e Mbrojtjes, Ministrin e Financave, Ministrin e Drejtësisë dhe drejtorin e Shërbimit Informativ  të Shtetit. Në mbledhjet e këtij komiteti ftohet të marrë pjesë Prokurori i Përgjithshëm. Në varësi të problematikës, kryesisht, apo me propozim të njërit prej anëtarëve, Kryeministri fton edhe përfaqësues të institucioneve të tjera, të përmendura në këtë strategji.  Pranë Komitetit ngrihet sekretariati teknik.  Kryetari i Komitetit miraton rregulloren e tij.  Komiteti mblidhet çdo tre muaj.”.
Ky vendim hyn në fuqi pas botimit në Fletoren Zyrtare.

